

**Бесқарағай ауданы бойынша тұрғын үй сертификаттарының мөлшері мен оларды алушылар санаттарының тізбесін айқындау туралы**

Абай облысы Бесқарағай аудандық мәслихатының 2024 жылғы 7 қазандағы № 21/11-VIII шешімі. Абай облысының Әділет департаментінде 2024 жылғы 8 қазанда № 352-18 болып тіркелді

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6-бабының 2-9 тармағына, Қазақстан Республикасының "Тұрғын үй қатынастары туралы" Заңының 14-1-бабының 2-тармағына, Қазақстан Республикасы Индустрия және инфрақұрылымдық даму министрінің 2019 жылғы 20 маусымдағы № 417 "Тұрғын үй сертификаттарын беру қағидаларын бекіту туралы" бұйрығына сәйкес, (Нормативтік құқықтық актілерді мемлекеттік тіркеу тізілімінде № 18883 болып тіркелген) Бесқарағай аудандық мәслихаты ШЕШТІ:

      1. Бесқарағай ауданы бойынша тұрғын үй сертификаттарының мөлшері осы шешімнің 1-қосымшасына сәйкес айқындалсын.

      2. Бесқарағай ауданы бойынша тұрғын үй сертификаттарын алушылар санаттарының тізбесі осы шешімнің 2-қосымшасына сәйкес айқындалсын.

      3. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| *Бесқарағай аудандық мәслихатының төрағасы* |
|  | *М. Абылгазинова* |

|  |  |
| --- | --- |
|  | Бесқарағай аудандық мәслихатының 2024 жылғы 7 қазандағы № 21/11-VIII шешіміне 1-қосымша |

**Бесқарағай ауданы бойынша тұрғын үй сертификатының мөлшері**

      1. Қарыз сомасының 10%, алайда әлеуметтік көмек түрі ретінде 1600 000 (бір миллион алты жүз мың) теңгеден артық емес.

      2. Қарыз сомасының 10%, алайда әлеуметтік қолдау түрі ретінде 1 600 000 (бір миллион алты жүз мың) теңгеден артық емес.

|  |  |
| --- | --- |
|  | Бесқарағай аудандық мәслихатының 2024 жылғы 7 қазандағы № 21/11-VIII шешіміне 2-қосымша |

**Бесқарағай ауданы бойынша тұрғын үй сертификаттарын алушылар санатының тізбесі**

|  |  |
| --- | --- |
| № | Атауы |
| 1 | Кәмелетке толғанға дейiн ата-аналарынан айырылған жиырма тоғыз жасқа толмаған жетім балалар мен ата-анасының қамқорлығынсыз қалған балалар |
| 2 | "Алтын алқа", "Күміс алқа" алқаларымен наградталған немесе бұрын "Батыр ана" атағын алған, сондай-ақ I және II дәрежелі "Ана даңқы" ордендерімен наградталған көпбалалы аналар, көпбалалы отбасылар |
| 3 | Бірінші және екінші топтардағы мүгедектігі бар адамдар |
| 4 | Мүгедектігі бар балалары бар немесе оларды тәрбиелеп отырған отбасылар |
| 5 | Басқа мемлекеттердің аумағындағы ұрыс қимылдарының ардагерлері |
| 6 | Жеңілдіктер бойынша Ұлы Отан соғысының ардагерлеріне теңестірілген ардагерлер |
| 7 | Жасына қарай зейнет демалысына шыққан зейнеткерлер |
| 8 | Қандастар |
| 9 | Экологиялық зiлзалалар, табиғи және техногендi сипаттағы төтенше жағдайлар салдарынан тұрғын үйiнен айырылған адамдар |
| 10 | Мемлекеттiк немесе қоғамдық мiндеттерiн, әскери қызметiн орындау кезiнде, ғарыш кеңістігіне ұшуды дайындау немесе жүзеге асыру кезінде, адам өмiрiн құтқару кезiнде, құқық тәртiбiн қорғау кезiнде қаза тапқан (қайтыс болған) адамдардың отбасылары |
| 11 | Толық емес отбасылар |
| 12 | Денсаулық сақтау саласындағы уәкілетті орган бекiтетiн аурулар тiзiмiнде аталған кейбiр созылмалы аурулардың ауыр түрлерiмен ауыратын адамдар |
| 13 | Ұлы Отан соғысының ардагерлері |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК